CELEX: 32008D0686
Language: sl
Date: 2008-08-20 00:00:00
Title: 2008/686/ES: Odločba Komisije z dne 20. avgusta 2008 o spremembi Odločbe 2005/59/ES glede območij na Slovaškem, kjer je treba izvajati načrte za izkoreninjenje klasične prašičje kuge pri divjih prašičih in cepljenje divjih prašičev proti klasični prašičji kugi v izrednih okoliščinah (notificirano pod dokumentarno številko C(2008) 4428)

22.8.2008   
            
            
               SL
            
            
               Uradni list Evropske unije
            
            
               L 224/13
            
         
      ODLOČBA KOMISIJE
   
   z dne 20. avgusta 2008
   o spremembi Odločbe 2005/59/ES glede območij na Slovaškem, kjer je treba izvajati načrte za izkoreninjenje klasične prašičje kuge pri divjih prašičih in cepljenje divjih prašičev proti klasični prašičji kugi v izrednih okoliščinah
   (notificirano pod dokumentarno številko C(2008) 4428)
   (Besedilo v slovaškem jeziku je edino verodostojno)
   (2008/686/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 2001/89/ES z dne 23. oktobra 2001 o ukrepih Skupnosti za nadzor nad klasično prašičjo kugo (1) in zlasti člena 16(1) in člena 20(2) Direktive,
   ob upoštevanju naslednjega:
   
               (1)
            
            
               Komisija je z Odločbo 2005/59/ES (2) odobrila načrte, ki jih je Slovaška predložila 31. avgusta 2004, za izkoreninjenje klasične prašičje kuge pri divjih prašičih in cepljenje teh prašičev v izrednih okoliščinah na območjih navedene države članice, našteti v Prilogi k navedeni odločbi.
            
         
               (2)
            
            
               Slovaška je zdaj Komisijo obvestila o nedavnem razvoju klasične prašičje kuge pri divjih prašičih v navedeni državi članici. Glede na razpoložljive epidemiološke informacije je treba ukrepe iz načrta za izkoreninjenje klasične prašičje kuge pri divjih prašičih in cepljenje takšnih prašičev v izrednih okoliščinah razširiti, da bodo vključevali celotna okrožja Rimavská Sobota, Nové Zámky, Levice in Komárno.
            
         
               (3)
            
            
               Zaradi transparentnosti zakonodaje Skupnosti je treba Prilogo k Odločbi 2005/59/ES nadomestiti z besedilom iz Priloge k tej odločbi.
            
         
               (4)
            
            
               Odločbo 2005/59/ES je zato treba ustrezno spremeniti.
            
         
               (5)
            
            
               Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO ODLOČBO:
   Člen 1
   Priloga k Odločbi 2005/59/ES se nadomesti z besedilom iz Priloge k tej odločbi.
   Člen 2
   Ta odločba je naslovljena na Slovaško republiko.
   
      V Bruslju, 20. avgusta 2008
      
         
            Za Komisijo
         
         Androulla VASSILIOU
         
         
            Članica Komisije
         
      
   
   
      (1)  UL L 316, 1.12.2001, str. 5. Direktiva, kakor je bila nazadnje spremenjena z Odločbo Komisije 2007/729/ES (UL L 294, 13.11.2007, str. 26).
   
      (2)  UL L 24, 27.1.2005, str. 46. Odločba, kakor je bila nazadnje spremenjena z Odločbo 2008/88/ES (UL L 28, 1.2.2008, str. 34).
   
      PRILOGA
      
         
            „PRILOGA
            1.   Območja, kjer je treba izvajati načrt za izkoreninjenje klasične prašičje kuge pri divjih prašičih
            Ozemlje Okrožnih veterinarskih in živilskih uprav (DVFA) v krajih Žiar nad Hronom (ki obsega okrožja Žiar nad Hronom, Žarnovica in Banská Štiavnica), Zvolen (ki obsega okrožja Zvolen, Krupina in Detva), Lučenec (ki obsega okrožji Lučenec in Poltár), Veľký Krtíš (ki obsega okrožje Veľký Krtíš), Komárno (ki obsega okrožje Komárno), Nové Zámky (ki obsega okrožje Nové Zámky), Levice (ki obsega okrožje Levice) in Rimavská Sobota (ki obsega okrožje Rimavská Sobota).
            2.   Območja, kjer je treba izvajati načrt cepljenja divjih prašičev v izrednih okoliščinah proti klasični prašičji kugi
            Ozemlje Okrožnih veterinarskih in živilskih uprav (DVFA) v krajih Žiar nad Hronom (ki obsega okrožja Žiar nad Hronom, Žarnovica in Banská Štiavnica), Zvolen (ki obsega okrožja Zvolen, Krupina in Detva), Lučenec (ki obsega okrožji Lučenec in Poltár), Veľký Krtíš (ki obsega okrožje Veľký Krtíš), Komárno (ki obsega okrožje Komárno), Nové Zámky (ki obsega okrožje Nové Zámky), Levice (ki obsega okrožje Levice) in Rimavská Sobota (ki obsega okrožje Rimavská Sobota).“